Diari Oficial de la Generalitat Valenciana


Sumari del DOGV 8056, del 06-06-2017 (2017/4931)

RESOLUCIÓ de 31 de maig de 2017, de la Presidència del Consell Jurídic Consultiu de la Comunitat Valenciana, per la qual es convoca una borsa de treball temporal per a la provisió amb caràcter interí de llocs de treball, en el subgrup A1, cos de lletrats del Consell Jurídic Consultiu de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4931


Data del document
:   31-05-2017

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de maig de 2017, de la Presidència del Consell Jurídic Consultiu de la Comunitat Valenciana, per la qual es convoca una borsa de treball temporal per a la provisió amb caràcter interí de llocs de treball, en el subgrup A1, cos de lletrats del Consell Jurídic Consultiu de la Comunitat Valenciana. [2017/4931]  
La disposició addicional denovena de la Llei de la Generalitat 10/2010, de 9 de juliol, d'Ordenació i Gestió de la Funció Pública Valenciana, estableix que als empleats públics del Consell Jurídic Consultiu de la Comunitat Valenciana els serà d'aplicació, en primer lloc, allò que disposa la pròpia Llei reguladora, i la normativa de desplegament, i supletòriament, el règim jurídic previst per al personal al servei del Consell. A més, afig que les competències que s'atribueixen en l'esmentada Llei 10/2010 als òrgans del Consell, hauran d'entendre's referides als corresponents òrgans del Consell Jurídic Consultiu.  
  
La Llei 10/1994, de 19 de desembre, de creació del Consell Jurídic Consultiu, en l'article 18, i el Reglament del Consell Jurídic Consultiu, aprovat pel Decret del Consell 138/1996, d'11 de juliol, en l'article 41, contemplen l'existència d'un cos de lletrats del Consell Jurídic Consultiu, al qual s'ingressa per mitjà d'oposició, de conformitat amb les bases i programa que aprovarà el Ple per a cada convocatòria, i sent requisit imprescindible la Llicenciatura o el Grau en Dret. Per la seua banda, l'article 24.a del Reglament de la Institució, atribueix a la Presidència del Consell, entre d'altres, la facultat per a convocar els processos selectius del personal de la Institució.  
No obstant això, ni la Llei ni el Reglament del Consell Jurídic Consultiu contemplen la forma de proveir temporalment i provisionalment, fins a la seua provisió definitiva, els llocs del cos de lletrats del Consell, per la qual cosa resulta aplicable supletòriament la normativa de la funció pública de la Generalitat.  
Així, l'article 16 de la Llei d'ordenació i gestió de la funció pública valenciana preveu la possibilitat de nomenament de personal funcionari interí per a cobrir llocs vacants quan no en siga possible la seua cobertura per personal funcionari de carrera, com també que la selecció haurà de realitzar-se per mitjà de procediments àgils, que respectaran els principis d'igualtat, mèrit, capacitat i publicitat, a través de la constitució de borses de treball.  
D'altra banda, el Reglament de Selecció, Provisió de Llocs de Treball i Mobilitat del Personal de la Funció Pública Valenciana, aprovat pel Decret del Consell 3/2017, de 13 de gener, en l'article 34, preveu la constitució de borses de treball temporal que es regiran per les normes de constitució i funcionament que es dicten per la persona titular de la Conselleria que tinga atribuïda la competència en matèria de funció pública, però contempla que, en absència de borsa de treball temporal, podran constituir-se borses de treball pel sistema de baremació de mèrits i experiència.  
En l'àmbit del Consell Jurídic Consultiu, mitjançant una Resolució de la seua Presidència, de 13 de juny de 2016, es va convocar una oposició per a la provisió de dos places del cos de lletrats d'aquesta Institució, la convocatòria de la qual es va publicar en el DOGV del dia 24 del mateix mes i any; per la qual cosa, vistes les necessitats de personal lletrat es considera convenient la convocatòria d'una borsa d'ocupació per al nomenament provisional per millora d'ocupació o nomenament de personal funcionari interí; i als efectes d'aconseguir la major transparència, objectivitat i imparcialitat en la provisió temporal dels llocs de Lletrat, amb consulta a les organitzacions sindicals, amb la deliberació prèvia del Ple, i fent ús de les atribucions que m'atorguen els articles 24 i 27 del Reglament del Consell Jurídic Consultiu de la Comunitat Valenciana, aprovat per Decret 138/1996, de 16 de juliol, del Consell, resolc:  
  
  
Primer. Convocatòria  
Convocar la constitució de la borsa de treball per al nomenament provisional de personal funcionari interí, en el subgrup A1, cos de lletrats del Consell Jurídic Consultiu de la Comunitat Valenciana, a fi que, quan les necessitats del servei ho requerisquen, puguen proveir-se provisionalment llocs de treball de l'esmentat cos, que se subjecta a les bases que figuren com a Annex d'aquesta resolució.  
  
Segona. Recursos  
Aquesta resolució posa fi a la via administrativa i contra ella es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la seua publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del Procediment Administratiu Comú de les Administracions Públiques.  
Si no recorren en reposició i d'acord amb allò que disposen els articles 8, 14 i 46 de la Llei 29/1998, reguladora de la Jurisdicció Contenciosa Administrativa, les persones interessades poden interposar un recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la publicació d'aquesta resolució.  
  
València, 31 de maig de 2017.- El president en funcions del Consell Jurídic Consultiu de la Comunitat Valenciana: José Díez Cuquerella.  
  
  
ANNEX  
Bases de la borsa de treball temporal per a la provisió amb caràcter interí de llocs de treball, en el subgrup A1, cos de lletrats del Consell Jurídic Consultiu de la Comunitat Valenciana  
  
Primera. Constitució de la borsa de treball  
1. Es constitueix la borsa de treball per al nomenament provisional de personal funcionari interí, en el subgrup A1, cos de lletrats del Consell Jurídic Consultiu de la Comunitat Valenciana, a fi que, quan les necessitats del servei ho requerisquen, puguen proveir-se provisionalment llocs de treball de l'esmentat cos.  
2. La persona designada quedarà en l'Administració d'origen en la situació administrativa que pertoque, segons la legislació que li siga aplicable.  
  
Segona. Persones integrants  
La borsa a què es referix la base anterior estarà, si és el cas, integrada per les persones que ho sol·liciten segons es preveu en aquesta Resolució i, en les quals concórrega, almenys, una de les circumstàncies següents:  
1. Tindre la condició de funcionari de carrera del cos de lletrats del Consell d'Estat o d'algun dels òrgans consultius equivalents de les comunitats autònomes.  
2. Tindre la condició de funcionari de carrera del cos d'advocats de l'Estat o del cos d'advocats d'una administració autonòmica o de l'Administració local amb habilitació nacional en l'escala Secretari-Interventor.  
3. Tindre la condició de funcionari de carrera del cos superior de tècnics d'administració civil de l'Estat o del cos equivalent en l'Administració de les comunitats autònomes.  
  
Tercera. Ordre de prelació  
L'ordre de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que es desplega en la base següent.  
En cas d'igualtat en la millor puntuació, el tribunal resoldrà l'empat realitzant una prova a les corresponents persones aspirants, que consistirà en l'emissió d'un dictamen sobre qüestions jurídiques, i resultarà triada la persona que obtinga major puntuació en aquesta prova.  
  
En el cas d'empat es primarà les persones amb diversitat funcional. Si l'empat es produeix entre persones amb diversitat funcional, es triarà la de major percentatge de discapacitat. Si encara persistira l'empat, caldrà ajustar-se a la puntuació obtinguda en cada apartat del barem començant pel primer. Si persistix l'empat, es dirimirà per sorteig.  
  
Si cal procedir al desempat, el personal amb diversitat funcional haurà, amb caràcter previ al nomenament en el Consell Jurídic Consultiu, de presentar un certificat justificatiu del grau de discapacitat igual o superior al 33 % expedit per l'òrgan competent.  
  
Quarta. Mèrits i barem  
Els mèrits hauran d'haver-se obtingut amb anterioritat a la finalització del termini de presentació de sol·licituds que s'indique en la publicació de la present resolució en el Diari Oficial de la Generalitat Valenciana.  
Els mèrits per a la selecció, l'acreditació, la forma de valoració i, si és el cas, la puntuació màxima de cada un dels mèrits, seran els que a continuació s'indiquen:  
1) Accés a determinats cossos.  
a) Als cossos de lletrats del Consell d'Estat o a algun dels òrgans consultius equivalents de les comunitats autònomes; al cos d'advocats de l'Estat o al cos d'advocats d'una administració autonòmica, o de l'Administració local amb habilitació nacional en l'escala Secretari-Interventor: 8 punts per cada cos en què s'ostente la condició de funcionari de carrera.  
b) Al cos superior d'administradors civils de l'Estat o al cos equivalent en l'Administració de les comunitats autònomes: 6 punts, per cada cos en què s'ostente la condició de funcionari de carrera.  
  
Si el lloc que s'ocupa en el moment de la publicació d'aquesta convocatòria té la denominació d?«assessor jurídic», es puntuarà amb 7 punts.  
c) Les persones que hagueren superat tots els exercicis de l'oposició sense haver obtingut cap plaça en algun dels esmentats cossos: 4 punts, en el cas de cossos de l'apartat a, i 3 punts en el cas dels cossos del subapartat b, per cada un dels cossos en què s'hagen superat tots els exercicis.  
Les persones que hagen superat en aquests processos, almenys dos dels exercicis obligatoris en cada procés, però no la totalitat dels exercicis obligatoris, obtindran una puntuació unitària, per cada procés, d'1,5 punts.  
d) L'acreditació dels mèrits d'aquest apartat 1) es realitzarà per mitjà de publicació en el Butlletí Oficial en què s'haja produït el nomenament o per mitjà de certificat de l'organisme competent.  
2) Serveis prestats en l'Administració.  
a) Es valorarà en 0,5 punts cada any complet de servei actiu com a personal funcionari de carrera o interí en cossos o escales de l'Administració Pública per als quals s'exigisca estar en possessió del Grau o Llicenciatura en Dret. La fracció superior a 6 mesos es valorarà en 0,2 punts.  
b) Quan les funcions exercides siguen les d'assessorament jurídic, la valoració del període serà de 0,7 punts per any complet de servei actiu com a personal funcionari de carrera o interí, i de 0,4 la fracció superior a 6 mesos.  
S'acreditarà per mitjà del corresponent full de serveis.  
3) Formació acadèmica.  
a) Doctorat en Dret: 3 punts.  
b) Màster oficial en matèria jurídica o Diploma d'Estudis Avançats en Dret: 2 punts.  
El Diploma d'Estudis Avançats no es valorarà si s'al·lega el Doctorat en Dret.  
S'acreditarà per mitjà de l'aportació de l'original o fotocòpia compulsada del corresponent títol.  
4) Coneixement del valencià.  
- Certificat oficial de nivell C2 o equivalent: 2 punts.  
- Certificat oficial de nivell C1 o equivalent: 1 punt.  
A més, es puntuarà estar en possessió dels certificats administratius de capacitació tècnica de llenguatge administratiu i de correcció de textos, emesos per la Junta Qualificadora de Coneixements del Valencià, amb 0,5 punts addicionals per cada uns d'aquests certificats.  
S'acreditarà per mitjà de l'aportació de l'original o fotocòpia compulsada dels citats certificats.  
Respecte a l'homologació i validació dels títols acreditatius caldrà ajustar-se al que disposa l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats.  
  
5) Publicacions sobre matèries jurídiques, amb depòsit legal.  
La puntuació màxima en aquest apartat podrà assolir els 3 punts, i es valorarà amb:  
a) 0,50 punt per llibre complet, d'autoria única, publicat en alguna de les següents editorials jurídiques de prestigi segons la Scholary Publishers Indicators (SPI), i, que són: Tirant lo Blanch; Aranzadi (Thomsom-Reuters); Marcial Pons; Tecnos; Grupo Anaya (Hachette Livre); Comares; Dikynson; La Ley (Wolters Kluwers); Bosch; Civitas (Thomsom-Reuters); Iustel; Lex Nova; Ariel (Grupo Planeta); Trotta; Atelier; Centro de Estudios Políticos y Constitucionales; Colex; Centro de Investigaciones Sociológicas; Reus; Fondo de Cultura Económica; y Eunsa.  
b) 0,20 punt per cada capítol de llibre que compte amb depòsit legal en les següents editorials jurídiques de prestigi segons la Scholary Publishers Indicators (SPI), i, que són: Tirant lo Blanch; Aranzadi (Thomsom-Reuters); Marcial Pons; Tecnos; Grupo Anaya (Hachette Livre); Comares; Dikynson; La Ley (Wolters Kluwers); Bosch; Civitas (Thomsom-Reuters); Iustel; Lex Nova; Ariel (Grupo Planeta); Trotta; Atelier; Centro de Estudios Políticos y Constitucionales; Colex; Centro de Investigaciones Sociológicas; Reus; Fondo de Cultura Económica; y Eunsa.  
c) 0,20 punts per cada article científic de més de 15 pàgines, publicat en revistes de prestigi incloses en la base DICE del CSIC que complisquen, almenys 31 criteris LATINDEX.  
d) 0,10 punts per cada publicació no inclosa en els apartats anteriors que compte amb depòsit legal en la resta d'editorials jurídiques o amb ISSN i es tracte de publicacions periòdiques de matèria jurídica.  
  
S'acreditarà per mitjà de la indicació en la sol·licitud dels títols originals de les publicacions, com també del seu depòsit legal i dels corresponents ISBN o ISSN, segons siga el cas.  
6) Docència en disciplines jurídiques.  
La puntuació màxima en aquest apartat podrà assolir els 3 punts.  
Seran objecte de valoració en aquest apartat les accions formatives (conferències, jornades, cursos o ponències) convocades, impartides o homologades pel Consell d'Estat, pels consells consultius autonòmics, l'Institut Valencià d'Administració Pública, l'Institut Nacional d'Administració Pública o altres escoles de formació de personal empleat públic, per les universitats o per corporacions de Dret Públic, sempre que aquestes accions formatives tinguen relació directa amb l'Administració Pública. S'inclouen les accions formatives impartides, tant davall la modalitat presencial, com en formació en línia.  
  
La valoració en aquest apartat serà la següent:  
a) Docència presencial en títols universitaris oficials: 0,08 punts per crèdit ECTS o per cada 10 hores lectives.  
b) Docència presencial en altres títols universitaris o activitats formatives impartides o homologades pels òrgans indicats anteriorment: 0,05 per cada 10 hores lectives.  
c) Docència en línia en qualssevol de les activitats formatives indicades en els apartats b) i c): 0,03 punts per cada crèdit ECTS o per cada 10 hores lectives.  
En aquest apartat, es podrà acumular la participació en distintes activitats per a aconseguir les 10 hores o, si és el cas, es prorratejarà la puntuació.  
S'acreditarà per mitjà de la certificació expedida per l'òrgan competent de què es tracte i en la qual s'indicarà el nombre d'hores impartides.  
  
7) Coneixement d'idiomes comunitaris.  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, o per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), com també tots aquells indicats en l'annex del Decret del Consell 61/2013, de 17 de maig, pel qual s'establix un Sistema de Reconeixement de la Competència en Llengües Estrangeres a la Comunitat Valenciana. Les paperetes no serviran com a acreditació.  
La puntuació màxima en aquest apartat serà de 2 punts, i s'atorgarà 0,40 punts per idioma en el que s'ostente, almenys, el nivell B2 o equivalent.  
8) Puntuació màxima dels apartats 5 i 6.  
En el cas que alguna persona, a l'aplicar-se-li els criteris de valoració previstos en els epígrafs 5 i 6 d'aquest apartat superara la puntuació màxima prevista en aquests epígrafs, se li atorgarà la màxima puntuació prevista i, a continuació, es prorratejaran les puntuacions de la resta d'aspirants prenent com a referència la valoració dels mèrits de la persona que ha obtingut la màxima puntuació.  
  
Cinquena. Tribunal  
El tribunal encarregat de la valoració dels mèrits estarà compost pels membres següents:  
- Presidència: l'exercirà la persona que ocupe la Presidència del Consell Jurídic Consultiu.  
- Vocalia primera: l'exercirà el membre del Ple que ostente la condició de funcionària pública de carrera, de major antiguitat en la Institució.  
- Vocalia segona: la persona que ostente la condició de Lletrada Major del Consell Jurídic Consultiu.  
- Secretaria, que actuarà amb veu però sense vot: la persona titular de la Secretaria General del Consell Jurídic.  
En cas de vacant, absència o malaltia, o causa d'abstenció o recusació d'alguna de les persones que conformen el tribunal, la suplència correspondrà:  
- Presidència: el membre del Ple de major antiguitat en la Institució després de la persona titular de la Presidència de l'òrgan.  
- Vocalia primera: el membre del Ple que ostente la condició de funcionària pública de carrera de major antiguitat en la Institució després de la persona titular d'aquesta Vocalia.  
- Vocalia segona: la persona que ostente la condició de funcionària de carrera del cos de lletrats en situació de servei actiu de major antiguitat.  
- Secretaria: la persona titular de la Direcció del Servei de Documentació i Coordinació.  
  
Sisena. Procediment  
Es consideraran formulades en termini aquelles sol·licituds que es presenten en el termini de 10 dies hàbils, comptador des de l'endemà de la publicació d'aquesta resolució en el Diari Oficial de la Generalitat Valenciana, en el registre d'entrada del Consell Jurídic Consultiu de la Comunitat Valenciana, siti en la plaça de Sant Nicolau, núm. 2, de València (46260), sense perjuí de la possibilitat de la seua presentació en qualsevol dels llocs previstos en l'article 16.4 de la Llei 39/2015, d'1 d'octubre, de Procediment Administratiu Comú de les Administracions Públiques.  
Les sol·licituds, a més de les corresponents dades identificatives de la persona sol·licitant, hauran d'adjuntar els documents acreditatius dels mèrits en els termes indicats en les bases precedents.  
El tribunal procedirà a la valoració dels mèrits aportats per les persones aspirants segons el barem i els criteris indicats en la base quarta d'aquesta convocatòria. Si les sol·licituds no reunixen els requisits necessaris exigits en la Llei 39/2015, o els documents presenten defectes esmenables, el tribunal, d'acord amb allò que preveu l'article 68 de l'esmentada llei, requerirà les persones interessades per a la seua esmena.  
Complits els requeriments o transcorregut, si escau, el termini concedit, sense que s'haguera esmenat, el tribunal procedirà a la valoració dels mèrits de les candidatures admeses. La qualificació final s'obtindrà amb la suma aritmètica de les puntuacions atorgades a cada un dels apartats del barem.  
Del resultat de la valoració es donarà compte a les organitzacions sindicals, als efectes d'informació.  
La Presidència del Consell Jurídic Consultiu haurà de publicar en el Diari Oficial de la Generalitat Valenciana l'ordre de puntuació obtinguda pels respectius aspirants.  
La persona que haja obtingut la major puntuació serà requerida pel Consell Jurídic Consultiu per a prendre possessió, amb caràcter temporal, dins del termini màxim d'un mes comptador a partir de l'endemà de la notificació del requeriment. En cas del transcurs del termini sense que la persona seleccionada haguera pres possessió, se li notificarà la resolució per la qual se la declara decaiguda en el seu dret, sense perjuí que s'admetrà la presa de possessió de la persona interessada i produirà els efectes legals si aquesta tinguera lloc abans o dins del dia que es notifique la resolució en què se la declara decaiguda en el seu dret.  
  
Si la persona que ha obtingut la major puntuació no haguera pres possessió dins del termini concedit, o, si és el cas, abans o dins del dia que es notifique la resolució en què se la declara decaiguda en el seu dret, es notificarà el requeriment indicat en el paràgraf anterior a la persona aspirant que haguera quedat en segona posició, en la forma prevista anteriorment. Si tampoc aquesta prenguera possessió en termini, es procedirà de la mateixa manera seguint l'ordre de puntuació.  
  
Setena. Vigència d'aquesta borsa  
La vigència d'aquesta borsa s'esgotarà quan acabe el procés d'oposició convocat per la Resolució de 5 de setembre de 2016, del President del Consell Jurídic Consultiu de la Comunitat Valenciana.